aldar v va va
men houdende is vanden hove jonch jans hre te wanghe sog
gende dat de voirs jan vand lynden met sijnre aensprake op
tvoirs half boender lants verdoelt ware en dat de voirs wilen
oete vander lynden sijn oem des voirs boend lants gederft hadde
metten rechte voer meye en scepen des jonchn van wange voirs
voer en oer de voirs jan vander lynden tot des voirs ots goeden
sijns oems beleidt waer dwelc de voirs jan boydens boet te
thoene en tot der conden vanden ghene die daer af te spreke
wisten hoepte en meynde de voirs jan boydens soe waer hi
dese poenten gethoene conste dat tgoedshuys van sente barbelen
voirs in sijnre goedingen bliven soude en daen vande voirs goeden
Alsoe dat de meye van loeven voert maende de scepen van lovene
wes recht sijn soude die wijsden voer een vonisse want beide pthien
hen thoenisse vermete hadden dat sij thoene soude en daen teynde
recht ten dage van thoenisse so thoende de voirs jan boydens als
voergenge des godshuys van sente barbelen voirs metten meye en
scepen vanden voirs hove van wange dat de voirs otte vand lynden
quam voer hen meye en scepen voirs en derfte mette rechte des
voirs half boender lants en dat gielijs vand balct die den brief
bekent heeft daer tvoirs godshuys uut gegoedt es daer brachte een
jonc kint sinen soen dwelc de voirs guedinge ontfynt ten beheiy
des voirs gielijs en dat dat geschiet was te voren en eer de voirs
jan vander lynden tot den goeden des voirs ots sijns oems beleidt
was Ende de voirs jan vand lynden en thoende niet van dien des
hi hem vermeten hadde Alsoe dat ter manissen smeyers de sch
van loven voert gemaentwijsden voer een vonisse na aenspraken
na antwerde na thoenisse en na al dats voer hen comen was dat
tgodshuys van sente barbelen voirs vanden voirs halven boend lants
in sijnre guedingen bliven soude PPntib alb rike graven
pynnoc iunior bone ponte vynck dec xiii ano xx
al